pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ราชกิจจานุเบกษาเผยแพร่ประกาศฯ แต่งตั้งผู้บริหาร ศธ.
วันศุกร์ที่ 29 กันยายน 2560
ราชกิจจานุเบกษาเผยแพร่ประกาศฯ แต่งตั้งผู้บริหาร ศธ.
เว็บไซต์ราชกิจจานุเบกษา ได้เผยแพร่ประกาศสํานักนายกรัฐมนตรี เรื่อง แต่งตั้งข้าราชการพลเรือนสามัญ กระทรวงศึกษาธิการ
โดยมีรายละเอียด ดังนี้
มีพระราชโองการโปรดเกล้าโปรดกระหม่อมให้ข้าราชการพลเรือนสามัญ สังกัดกระทรวงศึกษาธิการ พ้นจากตําแหน่ง และแต่งตั้งให้ดํารงตําแหน่งประเภทบริหารระดับสูง จํานวน 3 ราย ดังนี้
1. นายชัยพฤกษ์ เสรีรักษ์ดํารงตําแหน่ง เลขาธิการสภาการศึกษา สํานักงานเลขาธิการสภาการศึกษา
2. นายการุณ สกุลประดิษฐ์ดํารงตําแหน่ง ปลัดกระทรวง สํานักงานปลัดกระทรวง
3. นายบุญรักษ์ ยอดเพชรดํารงตําแหน่ง เลขาธิการคณะกรรมการการศึกษาขั้นพื้นฐาน สํานักงานคณะกรรมการการศึกษาขั้นพื้นฐาน
ทั้งนี้ ตั้งแต่วันที่ 22 กันยายน พ.ศ. 2560 เป็นต้นไป
และมีพระราชโองการโปรดเกล้าโปรดกระหม่อมให้ นางสาวดุริยา อมตวิวัฒน์ ข้าราชการพลเรือนสามัญ
พ้นจากตําแหน่ง ศึกษาธิการภาค สํานักงานศึกษาธิการภาค13(อุบลราชธานี) สํานักงานปลัดกระทรวง
และแต่งตั้งให้ดํารงตําแหน่ง ผู้ตรวจราชการกระทรวง สํานักงานปลัดกระทรวง กระทรวงศึกษาธิการ ตั้งแต่วันที่ 22 กันยายน พ.ศ. 2560 เป็นต้นไป
รายละเอียดเพิ่มเติม:
http://www.ratchakitcha.soc.go.th/DATA/PDF/2560/E/239/7.PDF
http://www.ratchakitcha.soc.go.th/DATA/PDF/2560/E/239/6.PDF
รัฐบาลไทย-ข่าวทำเนียบรัฐบาล-ทส.​ เปิดงาน​ WORLD OCEANS DAY​ ​2020
วันจันทร์ที่ 8 มิถุนายน 2563
ทส.​ เปิดงาน​ WORLD OCEANS DAY​ ​2020
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดงาน​ "วันทะเลโลก" ​ ​ภายใต้ธีม  “นวัตกรรมเพื่อความยั่งยืนของมหาสมุทร” (Innovation for a Sustainable Ocean)​ พร้อมรับมอบนวัตกรรมด้านการบริหารจัดการขยะทะเลจากผู้แทนภาค
ทส. เปิดงาน WORLD OCEANS DAY 2020
กระทรวงทรัพยากรธรรมชาติและสิ่งแวดล้อม โดยกรมทรัพยากรทางทะเลและชายฝั่ง จับมือองค์กรระหว่างประเทศ และพันธมิตรภาคเอกชน จัดงาน "วันทะเลโลก" ประจําปี 2563 ภายใต้ธีมการจัดงาน “นวัตกรรมเพื่อความยั่งยืนของมหาสมุทร” (Innovation for a Sustainable Ocean) โดยในวันนี้ (8 มิถุนายน 2563) เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดงานพร้อมรับมอบนวัตกรรมด้านการบริหารจัดการขยะทะเลจากผู้แทนภาคเอกชน และปล่อยทุ่นกักขยะ ร่วมกับผู้บริหารระดับสูงสังกัดกระทรวงฯ ผู้แทนองค์กรระหว่างประเทศ เอกอัครราชทูต ผู้แทนสถานทูตประจําประเทศไทย รวมถึงภาคีเครือข่ายภาคเอกชน และผู้ว่าราชการจังหวัด 7 จังหวัดพื้นที่ชายฝั่งทะเล ณ ห้องอารีย์สัมพันธ์ กรมส่งเสริมคุณภาพสิ่งแวดล้อม และผ่าน VDO Conference ทั้งนี้ เพื่อสะท้อนให้เห็นถึงความสําคัญของมหาสมุทรและทะเล และร่วมกันอนุรักษ์ ฟื้นฟู ปกป้องทรัพยากรทางทะเลและชายฝั่งให้คงอยู่อย่างยั่งยืน
รัฐมนตรีว่ากระทรวงทรัพยากรธรรมชาติและสิ่งแวดล้อม เปิดเผยถึง New Nomal ของการการอนุรักษ์ทรัพยากรธรรมชาติและสิ่งแวดล้ดมของประเทศไทย ในส่วนของกระทรวงฯ ภายหลังสถานการณ์ COVID - 19 มีแนวทางในการดําเนินการทั้งในด้านความร่วมมือในการสร้างพันธมิตรใหม่ ๆ การประยุกต์ใช้เทคโนโลยีและนวตกรรมต่าง ๆ การสนับสนุนสร้างนักวิชาการและองค์ความรู้ใหม่ ๆ ตลอดจนการควบคุม ดูแล จํานวนนักท่องเที่ยว เรือ รถ เวลาและกิจกรรมในการท่องเที่ยวพื้นในส่วนของกระทรวงฯ เพื่อเป็นการยกระดับการดูแลและฟื้นฟูทรัพยากรธรรมชาติและสิ่งแวดล้อมให้ดีกว่าเดิม เพื่อส่งคืนทรัพยากรธรรมชาติที่สมบูรณ์สู่ลูกหลานเรา ต่อไป
ทั้งนี้ กิจกรรมภายในงานครั้งนี้ ได้มีการจัดแสดงนิทรรศการนวัตกรรมการจัดการทรัพยากรทางทะเลและชายฝั่ง เช่น การใช้เทคโนโลยีอากาศยานไร้คนขับในการสํารวจสัตว์ทะเลหายาก ระบบพยากรณ์ทางสมุทรศาสตร์กับการเฝ้าระวังปะการังฟอกขาว การประยุกต์ใช้ขาแท่นหลุมผลิตปิโตรเลียมจัดวางเป็นปะการังเทียม เป็นต้น
รัฐบาลไทย-ข่าวทำเนียบรัฐบาล-การรถไฟฯ ประกาศเปิดเดินขบวนรถชานเมือง จำนวน 8 ขบวน หลังจากที่งดเดินชั่วคราว จากสถานการณ์การแพร่ระบาดของเชื้อไวรัสไวรัสโคโรนา 2019 (โควิด–19) เริ่มให้บริการ 28 เมษายน 2563 เป็นต้นไป
วันพุธที่ 29 เมษายน 2563
การรถไฟฯ ประกาศเปิดเดินขบวนรถชานเมือง จํานวน 8 ขบวน หลังจากที่งดเดินชั่วคราว จากสถานการณ์การแพร่ระบาดของเชื้อไวรัสไวรัสโคโรนา 2019 (โควิด–19) เริ่มให้บริการ 28 เมษายน 2563 เป็นต้นไป
การรถไฟแห่งประเทศไทย ประกาศเปิดเดินขบวนรถชานเมือง หลังจากที่ได้ยกเลิกให้บริการชั่วคราว จากสถานการณ์การแพร่ระบาดของเชื้อไวรัสไวรัสโคโรนา 2019 (โควิด–19) เพื่อเป็นการบรรเทาความเดือดร้อนให้กับผู้โดยสารและลดความหนาแน่น
ของจํานวนผู้โดยสารในขบวนรถที่มีเดินปัจจุบัน เริ่มเปิดเดินขบวนรถ ตั้งแต่วันที่ 28 เมษายน 2563 เป็นต้นไป ++
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า ตามที่การรถไฟฯ ได้ประกาศงดเดินขบวนรถชานเมืองเป็นกรณีชั่วคราว ในช่วงสถานการณ์การแพร่ระบาดของโรคติดเชื้อไวรัสโคโรนา 2019 หรือ โควิด-19 นั้น สืบเนื่องจากปัจจุบันมีขบวนรถชานเมืองในเส้นทางสายเหนือ สายตะวันออก และสายกรุงเทพ – สุพรรณบุรี ที่มีให้บริการเพียง 12 ขบวนต่อวัน ทําให้มีผู้ใช้บริการหนาแน่น ซึ่งส่งผลกระทบต่อตามมาตรการเว้นระยะห่างทางสังคม (Social Distancing) บนขบวนรถ จากสถานการณ์การแพร่ระบาดของโรคติดเชื้อไวรัสโคโรนา 2019 หรือ โควิด-19 ดังนั้น เพื่อให้เหมาะสมกับสภาพการโดยสารบนขบวนรถชานเมืองที่หนาแน่นขึ้น และเป็นการบรรเทาความเดือดร้อนให้กับผู้โดยสาร การรถไฟฯ จึงได้ประกาศเปิดเดินขบวนรถชานเมือง เป็นการเพิ่มเติม จํานวน 8 ขบวน เริ่มให้บริการ ตั้งแต่วันที่ 28 เมษายน 2563 เป็นต้นไป โดยมีขบวนรถที่ให้บริการในเส้นทางต่าง ๆ ดังนี้
1. ตั้งแต่วันที่ 28 เมษายน 2563 เป็นต้นไป
- ขบวนรถชานเมืองที่ 317 (กรุงเทพ – ลพบุรี)
2. ตั้งแต่วันที่ 29 เมษายน 2563 เป็นต้นไป
- ขบวนรถชานเมืองที่ 318 (ลพบุรี – กรุงเทพ)
- ขบวนรถชานเมืองที่ 339 (กรุงเทพ – แก่งคอย)
- ขบวนรถชานเมืองที่ 340 (แก่งคอย - กรุงเทพ)
- ขบวนรถชานเมืองที่ 379 (กรุงเทพ – หัวตะเข้)
- ขบวนรถชานเมืองที่ 380 (หัวตะเข้ – กรุงเทพ)
- ขบวนรถชานเมืองที่ 389 (กรุงเทพ – ฉะเชิงเทรา)
- ขบวนรถชานเมืองที่ 390 (ฉะเชิงเทรา - กรุงเทพ)
สําหรับผู้โดยสารที่ประสงค์จะเดินทางสามารถสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือสถานีรถไฟทุกแห่ง
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 1 สิงหาคม 2563
วันเสาร์ที่ 1 สิงหาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 1 สิงหาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 2 ราย เป็นผู้ที่เดินทางกลับจากต่างประเทศ (เซอร์เบีย 1 ราย, เดนมาร์ก 1 ราย) และเข้ารับการเฝ้าระวังกักตัวในสถานที่กักกันซึ่งทางราชการกําหนด มีผู้ป่วยกลับบ้านได้ 10 ราย ทําให้มี
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 2 ราย เป็นผู้ที่เดินทางกลับจากต่างประเทศ (เซอร์เบีย 1 ราย, เดนมาร์ก 1 ราย) และเข้ารับการเฝ้าระวังกักตัวในสถานที่กักกันซึ่งทางราชการกําหนด มีผู้ป่วยกลับบ้านได้ 10 ราย ทําให้มีผู้ป่วยกลับบ้านสะสม 3,135 ราย หรือคิดเป็นร้อยละ 94.66 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 119 ราย หรือร้อยละ 3.59 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,312 ราย
สําหรับผู้ติดเชื้อรายใหม่ 2 ราย
• รายแรกเป็นเพศชาย สัญชาติเซอร์เบีย อายุ 29 ปี อาชีพนักกีฬา (ฟุตบอล) เดินทางถึงประเทศไทย ท่าอากาศยานบุรีรัมย์ด้วยเครื่องบินเช่าเหมาลํา วันที่ 19 กรกฎาคม 2563 และได้รับการตรวจหาเชื้อครั้งแรก ไม่พบเชื้อ ส่งเข้าพักในสถานที่กักกันซึ่งทางราชการกําหนด ใน จ.บุรีรัมย์ ผลตรวจครั้งที่สอง วันที่ 27 กรกฎาคม 2563 (วันที่ 8 ของการกักตัว) ผลพบเชื้อ ไม่มีอาการ ส่งเข้ารับการรักษาที่โรงพยาบาล ใน จ.บุรีรัมย์
• รายที่ 2 เป็นเพศชาย สัญชาติฟินแลนด์ เดินทางมาจากประเทศเดนมาร์ก อายุ 41 ปี อาชีพวิศวกร (เคยตรวจพบเชื้อที่ต่างประเทศเมื่อกลางเดือนพฤษภาคม) ขณะนี้ไม่มีอาการ เดินทางถึงประเทศไทย วันที่ 27 กรกฎาคม 2563 เข้าพักในสถานที่กักกันซึ่งทางราชการกําหนดใน กทม. วันที่ 24 กรกฎาคม 2563 ก่อนเดินทางเข้าประเทศไทยตรวจหาเชื้อ ผลไม่พบเชื้อ และได้ตรวจครั้งที่ 1 เมื่อวันที่ 30 กรกฎาคม 2563 (วันที่ 3 ของการกักตัว) ผลพบเชื้อ ไม่มีอาการ ส่งเข้ารับการรักษาที่ รพ.เอกชนแห่งหนึ่งใน กทม.
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค ให้สัมภาษณ์ว่า ในวันนี้ ผู้ติดเชื้อรายใหม่ยังเป็นผู้ที่เดินทางมาจากต่างประเทศ ซึ่งรัฐบาลยังคงเข้มมาตรการเฝ้าระวัง ควบคุม และป้องกันโรคโควิด 19 โดยทุกสัญชาติ ทุกอาชีพ จะต้องถูกกักตัวเฝ้าระวังโรคในสถานที่กักกันซึ่งทางราชการกําหนด เป็นเวลา 14 วัน และตรวจหาเชื้ออย่างน้อย 2 ครั้ง หากไม่พบเชื้อแล้วจึงจะได้รับอนุญาตให้ใช้ชีวิตประจําวันหรือประกอบอาชีพตามปกติได้ ทั้งนี้ ขอให้มั่นใจว่ารัฐบาลให้ความสําคัญและเข้มงวดมาตรการป้องกันการแพร่เชื้ออย่างต่อเนื่องเพื่อความปลอดภัยของประชาชนในประเทศ
อย่างไรก็ตาม ขอให้ประชาชนยังคงมาตรการป้องกันตนเองจากโรคโควิด 19 สวมหน้ากากอนามัย/หน้ากากผ้าตลอดเวลาเมื่อออกนอกบ้าน ล้างมือบ่อย ๆ งดการเอามือสัมผัสใบหน้า จมูก ปาก เว้นระยะห่างระหว่างผู้อื่น หลีกเลี่ยงการเข้าไปอยู่ในสถานที่แออัดมีคนรวมกันจํานวนมาก หรือพูดคุยกันในระยะประชิด หมั่นสังเกตอาการป่วยของตนเองอยู่เสมอ หากป่วยเป็นไข้หวัดให้หยุดพักอยู่บ้านเพื่อป้องกันการนําเชื้อไปแพร่สู่ผู้อื่น หรือหากมีไข้สูง เหนื่อยหายใจเร็วให้รีบไปพบแพทย์ เพื่อตรวจรักษา
******************************** 1 สิงหาคม 2563
***********************************
รัฐบาลไทย-ข่าวทำเนียบรัฐบาล-กสร. ห่วงความปลอดภัยช่วงปีใหม่ แนะนายจ้างจัดมาตรการเตรียมพร้อม
วันพุธที่ 20 ธันวาคม 2560
กสร. ห่วงความปลอดภัยช่วงปีใหม่ แนะนายจ้างจัดมาตรการเตรียมพร้อม
กรมสวัสดิการและคุ้มครองแรงงาน แนะนายจ้างเตรียมความพร้อมเรื่องความปลอดภัย
กําหนดมาตรการป้องกันอันตราย ก่อนและระหว่างวันหยุดยาวช่วงเทศกาลปีใหม่
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า เนื่องจากในช่วงวันหยุดเทศกาลปีใหม่ สถานประกอบกิจการมีวันหยุดติดต่อกันหลายวัน จําเป็นอย่างยิ่งที่ต้องมีการเตรียมการเพื่อป้องกันการเกิดความไม่ปลอดภัยหรืออันตรายที่อาจเกิดขึ้นได้ เช่น การเกิดอัคคีภัยจากสาเหตุไฟฟ้าลัดวงจร จากสารเคมี จากแหล่งความร้อนอื่น ๆ เป็นต้น นอกจากนี้สถานประกอบกิจการบางแห่งอาจใช้ช่วงเวลาดังกล่าวทํา Big Cleaning หรือดําเนินการตรวจสอบ บํารุงรักษาเครื่องจักร อุปกรณ์ รวมถึงระบบต่าง ๆ ภายในสถานประกอบกิจการ ซึ่งการดําเนินการดังกล่าวในบางกิจกรรมมีการจ้างบุคคลหรือหน่วยงานภายนอกเข้ามาดําเนินการ ซึ่งอาจไม่มีความรู้ ความเข้าใจเกี่ยวกับการใช้งานเครื่องจักร อุปกรณ์ และระบบต่าง ๆ ของสถานประกอบกิจการ จึงจําเป็นต้องกําหนดมาตรการควบคุม ดูแล และป้องกันมิให้เกิดอันตรายหรือความสูญเสีย กสร. จึงขอความร่วมมือเจ้าของสถานประกอบกิจการ เจ้าหน้าที่ความปลอดภัยในการทํางานและผู้ที่เกี่ยวข้อง กําหนดมาตรการหรือแนวทางป้องกันอันตรายที่อาจจะเกิดขึ้นทั้งก่อนและช่วงวันหยุดเทศกาลปีใหม่ เช่น กําหนดมาตรการในการตรวจสอบดูแลเครื่องจักร เครื่องมือต่าง ๆ กําหนดมาตรการในการป้องกันอันตราย ทบทวนแผนฉุกเฉินเพื่อให้สามารถรองรับสถานการณ์ที่อาจเกิดขึ้นได้อย่างมีประสิทธิภาพ เป็นต้น
นายอนันต์ชัย กล่าวเพิ่มเติมว่า นอกจากมาตรการด้านความปลอดภัยแล้ว กสร. ขอความร่วมมือนายจ้าง สถานประกอบกิจการทุกแห่ง ร่วมกันรณรงค์สร้างจิตสํานึกความปลอดภัยและให้ความรู้ในการป้องกันและลดอุบัติเหตุทางถนนแก่ลูกจ้าง เช่น การอบรมเทคนิคการขับขี่อย่างปลอดภัย การตรวจสภาพของอุปกรณ์ต่างๆ ความพร้อมของยานพาหนะ เพื่อให้มีความพร้อมในการเดินทางได้อย่างความปลอดภัย และเป็นส่วนหนึ่งในการขับเคลื่อนความปลอดภัยและอาชีวอนามัยของประเทศไทย หรือ Safety Thailand
รัฐบาลไทย-ข่าวทำเนียบรัฐบาล-กรุงไทยมองเศรษฐกิจไทยปีนี้โต 4.1%  ภายใต้เศรษฐกิจโลกที่ชะลอตัว
วันจันทร์ที่ 18 กุมภาพันธ์ 2562
กรุงไทยมองเศรษฐกิจไทยปีนี้โต 4.1%  ภายใต้เศรษฐกิจโลกที่ชะลอตัว
ธ.กรุงไทยคาดเศรษฐกิจไทยปีนี้โตต่อเนื่องที่ 4.1% เป็นไปในทิศทางเดียวกับ สคช. โดยภาคอุตสาหกรรมมีแรงปะทะมากขึ้นจากการเก็บภาษีระหว่างจีนและสหรัฐฯ พบผลสํารวจนักวิเคราะห์เริ่มให้คําเตือนการเกิดภาวะเศรษฐกิจถดถอยในสหรัฐฯ
ธนาคารกรุงไทย คาดเศรษฐกิจไทยปีนี้โตต่อเนื่องที่ 4.1% เป็นไปในทิศทางเดียวกับ สคช. โดยภาคอุตสาหกรรมมีแรงปะทะมากขึ้นจากการเก็บภาษีระหว่างจีนและสหรัฐฯ พบผลสํารวจนักวิเคราะห์เริ่มให้คําเตือนการเกิดภาวะเศรษฐกิจถดถอยในสหรัฐฯ แนะผู้ประกอบการเตรียมพร้อมรับมือยอดสั่งซื้อที่มีแนวโน้มลดลงและการแข่งขันด้านราคาที่อาจเพิ่มขึ้น และประเมินว่าแบงก์ชาติจะยังคงอัตราดอกเบี้ยนโยบายที่ 1.75%ต่อปี ในช่วงครึ่งปีแรก
ดร.พชรพจน์ นันทรามาศ ผู้อํานวยการฝ่ายอาวุโส สายงาน Global Business Development and Strategy ธนาคารกรุงไทย เปิดเผยว่า เศรษฐกิจไทยปีนี้จะเติบโตที่ 4.1% ซึ่งเป็นไปในทิศทางเดียวกับที่สํานักงานสภาพัฒนาการเศรษฐกิจและสังคมแห่งชาติ (สคช.) ที่รายงานว่าเศรษฐกิจไทยปี 2561 ที่ผ่านมาเติบโต 4.1% และประมาณการปี 2562 ไว้ที่ 3.5-4.5% โดยความเสี่ยงหลักในช่วง 6 เดือนข้างหน้า มาจากการชะลอตัวของเศรษฐกิจจีน และหากสถานการณ์สงครามการค้าระหว่างจีนและสหรัฐฯยังไม่มีทางออกที่ดี จะเป็นปัจจัยกดดันภาคอุตสาหกรรมในครึ่งปีแรก การใช้นโยบายรัฐช่วยพยุงเศรษฐกิจยังมีความจําเป็น ความต่อเนื่องของการเบิกจ่ายงบประมาณด้านการลงทุนของภาครัฐในโครงการโครงสร้างพื้นฐานต่างๆ จะเป็นปัจจัยที่มีความสําคัญต่อความเชื่อมั่นของนักลงทุนในช่วงเปลี่ยนผ่านทางการเมือง
“อัตราการเติบโตของเศรษฐกิจไทยในปีนี้ คาดว่าจะไม่สูงกว่าปีที่ผ่านมา เป็นเพราะเศรษฐกิจโลกมีสัญญาณจะชะลอตัวลง โดย IMF ได้ปรับลดคาดการณ์การเติบโตเศรษฐกิจโลกจากเดิม 3.7% เหลือ 3.5% นักวิเคราะห์เริ่มให้คําเตือนถึงโอกาสการเกิดเศรษฐกิจถดถอย หรือ Recession โดยผลการสํารวจความเห็นนักวิเคราะห์ในเดือนมกราคม ให้โอกาสการเกิด Recession ในสหรัฐฯ ในช่วง 12 เดือนข้างหน้าที่ 26% เพิ่มขึ้นมากจากระดับ 14% ในปีที่ผ่านมา นอกจากนี้ ภาคการผลิตของจีนอยู่ในภาวะชะลอตัวอย่างชัดเจน การส่งออกของไทยจึงมีแนวโน้มชะลอตัวเช่นกัน ทั้งนี้ภาคอุตสาหกรรมมีแรงปะทะมากขึ้น จากการเก็บภาษีนําเข้าระหว่างจีนและสหรัฐฯ ที่เริ่มส่งผลกระทบที่ชัดเจนมากขึ้น เห็นได้จากการชะลอคําสั่งซื้อจากคู้ค้าในประเทศจีน กําลังซื้อของประเทศตลาดเกิดใหม่รวมถึงอาเซียนที่อาจชะลอตาม ดังนั้นผู้ประกอบการควรเตรียมตัวกับยอดคําสั่งซื้อจากต่างประเทศที่มีแนวโน้มลดลง การแข่งขันด้านราคาที่น่าจะเพิ่มขึ้น”
ดร.พชรพจน์ นันทรามาศ ประเมินต่อไปว่า ธนาคารแห่งประเทศไทย จะยังคงอัตราดอกเบี้ยนโยบายที่ 1.75%ต่อปี ในช่วงครึ่งปีแรก เพื่อพิจารณาผลกระทบจากภาวะเศรษฐกิจโลกชะลอตัวและสงครามการค้า การปรับตัวของตลาดเงินและตลาดทุน หลังเฟดส่งสัญญาณว่าจะระมัดระวังในการปรับขึ้นดอกเบี้ยที่ทําให้ดอลลาร์อ่อนค่าลง จนทําให้ค่าเงินบาทแข็งค่าขึ้นค่อนข้างเร็ว รวมทั้งมาตรการควบคุมสินเชื่อ (LTV limit) ที่จะเริ่มบังคับใช้ในเดือนเมษายนนี้ อย่างไรก็ตาม หากผลกระทบจากปัจจัยเหล่านี้ไม่รุนแรง คาดว่าจะมีการปรับขึ้นอัตราดอกเบี้ยนโยบายสู่ระดับ 2%ต่อปี ในช่วงครึ่งปีหลัง
ฝ่ายกลยุทธ์การตลาด ธนาคารกรุงไทย
โทร. 0-2208-4174-8
รัฐบาลไทย-ข่าวทำเนียบรัฐบาล-ธพว.จัดหนัก 6 พันล้านบาท ดันมาตรการแฟคตอริ่งส่งความสุขปี 2561 เติมทุนดอกเบี้ยถูก ฟรีค่าธรรมเนียม มอบเป็นของขวัญเพื่อเอสเอ็มอีไทย
วันจันทร์ที่ 5 พฤศจิกายน 2561
ธพว.จัดหนัก 6 พันล้านบาท ดันมาตรการแฟคตอริ่งส่งความสุขปี 2561 เติมทุนดอกเบี้ยถูก ฟรีค่าธรรมเนียม มอบเป็นของขวัญเพื่อเอสเอ็มอีไทย
ธพว.คลอดมาตรการ “แฟคตอริ่งส่งความสุขปี 2561” วงเงินรวม 6 พันล้านบาท  หนุนเอสเอ็มอีมีเงินทุนเสริมสภาพคล่องพร้อมรับออเดอร์ใหญ่ช่วงส่งท้ายปีเก่าต้อนรับปีใหม่ ชูดอกเบี้ยถูกสุดในระบบสถาบันการเงิน เพียงร้อยละ 4.99 / 5.99 ต่อปี แถมฟรีค่าธรรมเนียม
SME Development Bank คลอดมาตรการ“แฟคตอริ่งส่งความสุขปี 2561” วงเงินรวม 6 พันล้านบาท หนุนเอสเอ็มอีมีเงินทุนเสริมสภาพคล่องพร้อมรับออเดอร์ใหญ่ช่วงส่งท้ายปีเก่าต้อนรับปีใหม่ ชูดอกเบี้ยถูกสุดในระบบสถาบันการเงิน เพียงร้อยละ 4.99 / 5.99 ต่อปี แถมฟรีค่าธรรมเนียม
นายมงคล ลีลาธรรม กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME Development Bank กล่าวว่า ในช่วงส่งท้ายปลายปีเก่าต้อนรับปีใหม่ ผู้ประกอบการเอสเอ็มอีมักจะมีคําสั่งซื้อจากลูกค้าเข้ามาจํานวนมาก จําเป็นต้องมีเงินทุนเพียงพอหรือสํารองไว้ใช้หมุนเวียนและเสริมสภาพคล่องธุรกิจ เพื่อตอบสนองให้ทันต่อความต้องการของลูกค้า ดังนั้น ธนาคารได้ออกมาตรการ “แฟคตอริ่งส่งความสุขปี 2561” โดยมีจุดเด่นเป็นมาตรการแฟคตอริ่งที่คิดอัตราดอกเบี้ยต่ําสุดในระบบสถาบันการเงินของประเทศไทย เพียงร้อยละ 4.99 / 5.99 ต่อปี หรือกู้ 1 แสนบาท ผ่อนดอกเบี้ยเพียงประมาณวันละ 13-14 บาท รวมถึง ไม่คิดค่าธรรมเนียมด้วย เพื่อต้องการจะช่วยลดภาระการประกอบธุรกิจให้แก่ผู้ประกอบการเอสเอ็มอีไทย
ทั้งนี้ มาตรการดังกล่าว วงเงินรวม 6,000 ล้านบาท เปิดโอกาสให้ทั้งลูกค้าใหม่ และลูกค้าเดิม ที่ใช้บริการสินเชื่อแฟคตอริ่งในโครงการและหรือมาตรการต่างๆ อยู่แล้ว ไม่ว่าจะเป็นโครงการสินเชื่อ Smart Factoring บัญชีเดียว, โครงการ Factoringเสริมแกร่ง คู่ค้าการนิคมอุตสาหกรรม , โครงการสินเชื่อ Factoring ทั่วไป , มาตรการเร่งเบิกจ่ายแฟคตอริ่งทั่วไทยในวันเดียว ระยะที่ 2 และมาตรการเร่งเบิกจ่ายแฟคตอริ่ง คู่ค้าเอกชน ระยะที่ 2 สามารถจะมาใช้บริการมาตรการ “แฟคตอริ่งส่งความสุขปี 2561”เพิ่มเติมได้
สําหรับอัตราดอกเบี้ย ลูกหนี้การค้าที่เป็นหน่วยงานราชการ หน่วยงานของรัฐ รัฐวิสาหกิจ มหาวิทยาลัยของรัฐ ราชการส่วนท้องถิ่น องค์การมหาชน คิดอัตราดอกเบี้ยร้อยละ 4.99 ต่อปี และลูกหนี้การค้าที่เป็นบริษัทที่จดทะเบียนอยู่ในตลาดหลักทรัพย์แห่งประเทศไทย หรือตลาดหลักทรัพย์ MAI บริษัทเอกชน คิดอัตราดอกเบี้ยร้อยละ 5.99 ต่อปี ระยะเวลาสิ้นสุดมาตรการ ภายในวันที่ 31 ธันวาคม 2561 นี้ หรือจนกว่าหมดวงเงิน แล้วแต่ระยะเวลาใดจะถึงก่อน
“เงินกู้แฟคตอริ่งของสถาบันการเงินทั่วไป อัตราดอกเบี้ยจะเริ่มต้นที่ 6% ถึง 15% ดังนั้น การที่ ธพว. ออกมาตรการแฟคตอริ่งส่งความสุขปี2561 จึงเปรียบเหมือนของขวัญที่ธนาคารต้องการมอบความสุขให้แก่เอสเอ็มอีไทยได้มีเครื่องมือทางการเงินที่ช่วยลดภาระด้านดอกเบี้ย และไม่มีค่าธรรมเนียม เพื่อนําใช้เสริมสภาพคล่อง ลงทุนขยายกิจการ เพิ่มการจ้างงาน ช่วยตอบสนองทันตามความต้องการของลูกค้าที่จะเข้ามาจํานวนมากช่วงส่งท้ายปีเก่าต้อนรับปีใหม่ ซึ่งจะทําให้ธุรกิจสามารถเติบโตได้โดยไม่สะดุด” นายมงคล กล่าว
รัฐบาลไทย-ข่าวทำเนียบรัฐบาล-รมว.ดิจิทัลฯ หารืออธิบดีสำนักงานคณะกรรมการเศรษฐกิจฯ เซินเจิ้น ร่วมมือใน EEC และดิจิทัลพาร์คของไทย
วันศุกร์ที่ 21 กรกฎาคม 2560
รมว.ดิจิทัลฯ หารืออธิบดีสํานักงานคณะกรรมการเศรษฐกิจฯ เซินเจิ้น ร่วมมือใน EEC และดิจิทัลพาร์คของไทย
รมว.ดิจิทัลฯ
รมว.กระทรวงดิจิทัลฯ นําทีมผู้บริหาร สดช.และ กสทฯ ร่วมหารือแนวทางความร่วมมือกับอธิบดีสํานักงานคณะกรรมการเศรษฐกิจ การค้าและสารสนเทศแห่งเมืองเซินเจิ้น ผลักดันประเทศไทยเป็น Gateway ระหว่างจีน กับกลุ่มประเทศ CLMV พร้อมศึกษาแลกเปลี่ยนข้อมูลการจัดการโครงการพื้นที่ EEC ระหว่างกัน และส่งเสริมการเป็น Sister City ด้านดิจิทัลในอนาคต
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เปิดเผยว่า เมื่อต้นสัปดาห์นี้ ได้มีการหารือร่วมกับ นายลีมิน กัว (Mr.Limin Guo) อธิบดีสํานักงานคณะกรรมการเศรษฐกิจการค้าและสารสนเทศแห่งเทศบาลเมืองเซินเจิ้น (Economy, Trade and Information Commission of Shenzhen Municipality) โดยมีเลขาธิการคณะกรรมการดิจิทัลเพื่อเศรษฐกิจและสังคมแห่งชาติ (สดช.) และกรรมการผู้จัดการใหญ่บริษัท กสท โทรคมนาคม จํากัด (มหาชน) เข้าร่วมหารือด้วย ซึ่งทั้งสองฝ่ายเห็นตรงกันว่าประเทศไทย กับ สาธารณรัฐประชาชนจีน ไม่ได้เป็นเพียงแค่ประเทศคู่ค้าที่สําคัญระหว่างกัน แต่หากสามารถเป็นหุ้นส่วนทางยุทธศาสตร์ในหลายๆ ด้าน เช่น โครงการ One Belt One Road ของจีน ที่จะส่งเสริมการเชื่อมโยงในภูมิภาคและสามารถใช้ประเทศไทยเป็นเกตเวย์ (Gateway) ในการพัฒนาและสร้างความร่วมมือกับกลุ่มประเทศ CLMV เป็นต้น
โดยทั้งสองฝ่ายจะสนับสนุนให้เกิดความร่วมมือในด้านการจัดตั้งสถาบันด้าน IoT (Internet of Things) โครงการ Smart city และ Startup เนื่องจากจะก่อให้เกิดประโยชน์ทั้งในด้านเศรษฐกิจและสังคมของทั้งไทยและจีน ซึ่งจะมีการแต่งตั้งคณะกรรมการร่วม ประกอบด้วยภาครัฐและภาคเอกชนจากทั้งสองฝ่ายที่เกี่ยวข้อง เพื่อดําเนินการหารือเกี่ยวกับการดําเนินโครงการร่วมกัน โดยภาครัฐจะเป็นผู้ให้การสนับสนุนและภาคเอกชนจะเป็นผู้ดําเนินการ
นอกจากนี้ จะมีการสนับสนุนการแลกเปลี่ยนความรู้ประสบการณ์ และฝึกอบรมในสาขาวิชาที่เกี่ยวข้อง รวมถึงการศึกษาดูงาน ซึ่งที่นครเซินเจิ้นมีเขตอุตสาหกรรมที่มีลักษณะคล้ายกับพื้นที่ระเบียงเศรษฐกิจพิเศษภาคตะวันออก หรือ EEC ของไทย และการไปเยี่ยมชมดูงานที่นครเซินเจิ้นของฝ่ายไทย จะทําให้ทราบแนวทางในการบริหารจัดการเขตอุตสาหกรรมดังกล่าว รวมถึงเป็นโอกาสในการประชาสัมพันธ์ข้อมูลเกี่ยวกับพื้นที่ EEC ให้ฝ่ายเซินเจิ้นได้รับทราบ รวมทั้งจะส่งเสริมให้จังหวัดในพื้นที่ EEC และเมืองเซินเจิ้น เป็น Sister City ด้านดิจิทัลต่อไปในอนาคต
ทั้งนี้ ฝ่ายเซินเจิ้นยังมีความสนใจในส่วนของเขตระเบียงเศรษฐกิจพิเศษภาคตะวันออก หรือ EEC ของไทย และเรื่องของ Digital Park Thailand เป็นอย่างยิ่ง โดยมองเห็นแนวทางในการพัฒนาความร่วมมือใน EEC และ Digital Park ได้อย่างชัดเจน ซึ่งในเดือนสิงหาคม 2560 นายลีมิน กัว จะนําคณะนักธุรกิจคณะใหญ่จากเซินเจิ้น มาเยี่ยมชมระเบียงเศรษฐกิจพิเศษภาคตะวันออก และ Digital Park Thailand ซึ่งคณะกรรมการร่วมของทั้งสองประเทศจะทํางานร่วมกันเพื่อให้คณะนักธุรกิจของเซินเจิ้นและไทยได้รับประโยชน์สูงสุด
*****************************
รัฐบาลไทย-ข่าวทำเนียบรัฐบาล-รมว.อว. เปิดบ้านจุฬาฯ หารือผู้บริหารมหาวิทยาลัยพัฒนาอุดมศึกษาไทยในศตวรรษที่ 21
วันพุธที่ 24 กรกฎาคม 2562
รมว.อว. เปิดบ้านจุฬาฯ หารือผู้บริหารมหาวิทยาลัยพัฒนาอุดมศึกษาไทยในศตวรรษที่ 21
อว. ร่วมหารือ “เปิดบ้านจุฬาฯ หารือกระทรวงการอุดมศึกษาฯ”
23 กรกฎาคม 2562ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมพร้อมด้วยรองศาสตราจารย์ นายแพทย์สรนิต ศิลธรรม ปลัดกระทรวงฯและผู้บริหารระดับสูงของหน่วยงานที่เกี่ยวข้อง เข้าร่วมในการหารือ “เปิดบ้านจุฬาฯ หารือกระทรวงการอุดมศึกษาฯ” กับศาสตราจารย์ ดร.บัณฑิต เอื้ออาภรณ์ อธิการบดีจุฬาลงกรณ์มหาวิทยาลัย คณะผู้บริหาร อาจารย์และตัวแทนประชาคม ณ อาคารจามจุรี 4 จุฬาลงกรณ์มหาวิทยาลัย โดยรับฟังการนําเสนอสรุปแนวทางในการพัฒนาและปรับเปลี่ยนครั้งใหญ่ของจุฬาฯ การหารือร่วมกันและการพบปะพูดคุยกับตัวแทนนิสิตจุฬาฯ
รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม กล่าวว่า กระทรวงการอุดมศึกษาฯ จะขับเคลื่อนตามสัญญาประชาคม 7 ประการที่ได้ประกาศไว้ภายใต้นโยบายสร้างและพัฒนาคน สร้างและพัฒนาองค์ความรู้รวมถึงการสร้างและพัฒนานวัตกรรม เพื่อการวางรากฐานประเทศสู่อนาคตและเพื่อเป็นกลไกสําคัญในการขับเคลื่อนประเทศไทยไปสู่ประเทศที่พัฒนาแล้ว โดยกําหนดให้สถาบันอุดมศึกษาเป็นกลไกขับเคลื่อนหลักในการสร้างและพัฒนาคน องค์ความรู้และนวัตกรรม ซึ่งถือว่าเป็นการปฏิรูปอุดมศึกษาทั้งระบบด้วยการปรับเปลี่ยนบทบาทภารกิจ เติมเต็มศักยภาพสถาบันอุดมศึกษาและสร้างการเปลี่ยนแปลงที่สามารถตอบโจทย์ประเทศได้ ยกระดับคุณภาพการเรียนการสอนให้ตรงความต้องการของตลาด เน้นการพัฒนาสมรรถนะและประสบการณ์ตามมาตรฐานสากล ส่งเสริมให้เกิดการทํางานวิจัยร่วมกันในรูปแบบ Talent Mobility ระหว่างมหาวิทยาลัย สถาบันวิจัย ภาคเอกชนและชุมชน และจะให้สถาบันอุดมศึกษาเป็นแหล่งทดลองทดสอบนวัตกรรมทางการศึกษา
รัฐมนตรีว่าการกระทรวงการอุดมศึกษาฯ กล่าวต่อไปว่าวาระการขับเคลื่อนกระทรวงการอุดมศึกษาฯ เพื่อการสร้างและพัฒนาคนไทยให้เป็น Smart Citizen ในศตวรรษที่ 21 นั้น จะเน้นที่การเรียนรู้ตลอดชีวิตและมีการจัดการศึกษาสําหรับคนสูงวัยด้วย เพื่อสร้างโอกาสและความเท่าเทียมในการเข้าถึงการศึกษาและการเรียนรู้และเป็นการขจัดความเหลื่อมล้ําในสังคม ด้านการสร้างและพัฒนาองค์ความรู้จะวางรากฐานเพื่อการปรับโครงสร้างสู่เศรษฐกิจที่เน้นคุณค่า (Value Based Economy) ด้วยการพัฒนาทุนมนุษย์ ทุนทางปัญญา บูรณาการงานวิจัยด้านวิทยาศาสตร์ สังคมศาสตร์และมนุษยศาสตร์และแปลงไปสู่นวัตกรรมเชิงรุก นวัตกรรมสังคมและนวัตกรรมชุมชน ด้านการสร้างและพัฒนานวัตกรรมก็จะยกระดับสู่ประเทศฐานนวัตกรรม (Innovation Nation) ด้วยการส่งเสริม พัฒนาระบบที่เอื้อต่อการสร้างและแปลงนวัตกรรมสู่มูลค่าทางเศรษฐกิจ สังคมและคุณภาพชีวิตคน
“วาระในการขับเคลื่อนกระทรวงการอุดมศึกษา วิทยาศาสตร์ วิจัยและนวัตกรรม มีการกําหนดอย่างชัดเจนว่าในการสร้างและพัฒนาคนจะเปิดโอกาสให้คนทุกช่วงวัยในสังคมมีส่วนร่วมในการกําหนดอนาคตของประเทศในมิติทางเศรษฐกิจ สังคม สิ่งแวดล้อม และแม้กระทั่งมิติทางการเมือง ทั่งนี้เพื่อให้กระทรวงนี้เป็นกระทรวงแห่งปัญญา เป็นกระทรวงแห่งโอกาส และเป็นกระทรวงแห่งอนาคต อย่างแท้จริง”รัฐมนตรีว่าการกระทรวงการอุดมศึกษาฯ กล่าวในตอนท้าย
รัฐบาลไทย-ข่าวทำเนียบรัฐบาล-รมว.วธ. ลงพื้นที่ตรวจเยี่ยมกองถ่ายทำรายการโทรทัศน์ และละครโทรทัศน์ เพื่อติดตามการปฏิบัติตามมาตรการการป้องกันการแพร่ระบาดของโรคติดเชื้อไวรัสโควิด-19 ณ ACT Studio จังหวัดปทุมธานี
วันจันทร์ที่ 18 พฤษภาคม 2563
รมว.วธ. ลงพื้นที่ตรวจเยี่ยมกองถ่ายทํารายการโทรทัศน์ และละครโทรทัศน์ เพื่อติดตามการปฏิบัติตามมาตรการการป้องกันการแพร่ระบาดของโรคติดเชื้อไวรัสโควิด-19 ณ ACT Studio จังหวัดปทุมธานี
รมว.วธ. ลงพื้นที่ตรวจเยี่ยมกองถ่ายทํารายการโทรทัศน์ และละครโทรทัศน์ เพื่อติดตามการปฏิบัติตามมาตรการการป้องกันการแพร่ระบาดของโรคติดเชื้อไวรัสโคโรนา 2019 (โควิด-19) พร้อมทั้งให้กําลังใจกับผู้ประกอบการ ณ ACT Studio จังหวัดปทุมธานี
วันที่ ๑๘ พฤษภาคม ๒๕๖๓ เวลา ๑๕.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วย นายสาธิต ปิตุเตชะ รัฐมนตรีช่วยว่าการกระทรวงสาธารณสุข ลงพื้นที่ตรวจเยี่ยมกองถ่ายทํารายการโทรทัศน์ และละครโทรทัศน์ เพื่อติดตามการปฏิบัติตามมาตรการการป้องกันการแพร่ระบาดของโรคติดเชื้อไวรัสโคโรนา 2019 (โควิด-19) พร้อมทั้งให้กําลังใจกับผู้ประกอบการ โดยมี นางยุพา ทวีวัฒนะกิจบวร รองปลัดกระทรวงวัฒนธรรม นายสัมฤทธิ์ พงษ์วิรัตน์ ที่ปรึกษารัฐมนตรีว่าการกระทรวงวัฒนธรรม ผู้บริหารกระทรวงวัฒนธรรม ผู้บริหารกระทรวงสาธารณสุข ผู้บริหารกระทรวงมหาดไทย และสื่อมวลชน ร่วมลงพื้นที่ ณ ACT Studio ตําบลบางคูวัด อําเภอเมืองปทุมธานี จังหวัดปทุมธานี
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานพิธีวางพวงมาลา และถวายบังคมเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันอาทิตย์ที่ 13 ตุลาคม 2562
นายกรัฐมนตรีเป็นประธานพิธีวางพวงมาลา และถวายบังคมเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
นายกรัฐมนตรีเป็นประธานพิธีวางพวงมาลา และถวายบังคมเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันนี้ (13 ต.ค.62) เวลา 08.30 น. ณ บริเวณท้องสนามหลวง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานพิธีวางพวงมาลาและถวายบังคมเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยมีประธานองค์กรอิสระตามรัฐธรรมนูญ คณะรัฐมนตรี ส่วนราชการ รัฐวิสาหกิจ ภาคเอกชน ร่วมพิธี
เมื่อนายกรัฐมนตรีเดินทางถึงบริเวณท้องสนามหลวง นายกรัฐมนตรีถวายความเคารพด้านหน้าพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
นายกรัฐมนตรีวางพวงมาลา จํานวน 2 พวง ในนามนายกรัฐมนตรี และคณะรัฐมนตรี ณ หน้าพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร แล้วนายกรัฐมนตรีพร้อมผู้ร่วมพิธีถวายบังคม 3 ครั้ง เสร็จพิธี
-------------------
กลุ่มประชาสัมพันธ์และเผยแพร่ สํานักโฆษก